Μπιγιονσέ

Βιογραφία

Γεννήθηκε στο Χιούστον των Η.Π.Α. Ως παιδί, συμμετείχε και ερμήνευσε σε διάφορα talent shows, ενώ ξεκίνησε να γίνεται γνωστή στα τέλη του '90, μέσω του R&B συγκροτήματος Destiny's Child, όπου ήταν βασική τραγουδίστρια. Με manager τον πατέρα της, Μάθιου Νόουλς (Mathew Knowles), η Μπιγιόνσε μαζί με τις Destiny's Child κατάφεραν να γίνουν ένα από τα πιο εμπορικά συγκροτήματα όλων των εποχών και το πιο εμπορικό γυναικείο συγκρότημα όλων των εποχών . Παρ' όλη την τεράστια επιτυχία του συγκροτήματος, η Μπιγιόνσε αποφάσισε να ακολουθήσει solo καριέρα κι έτσι, το 2003 αποχώρησε προσωρινά από το γκρουπ και κυκλοφόρησε το πρώτο της άλμπουμ με τίτλο Dangerously in Love, το οποίο την καθιέρωσε ως solo καλλιτέχνιδα, πούλησε 13.000.000 αντίτυπα, κέρδισε πέντε βραβεία Grammy, ενώ επίσης τα τραγούδια της, Crazy in Love σε συνεργασία με τον Jay-Z και Baby Boy ήταν νούμερο 1 στην κορυφή των Billboard Hot 100.
Μετά την οριστική αποχώρηση της Μπιγιονσέ από το συγκρότημα Destiny's Child αλλά και τη διάλυση του, το 2005, κυκλοφόρησε το δεύτερο άλμπουμ της ως solo καλλιτέχνης, με τίτλο B'Day, την ημέρα των 24ων γενεθλίων της, το οποίο περιείχε επιτυχίες όπως Déjà Vu, Irreplaceable και Beautiful Liar σε συνεργασία με την Σακίρα. Το συγκεκριμένο άλμπουμ, πούλησε 540.000 αντίτυπα τη πρώτη εβδομαδα (9.000.000 μέχρι σήμερα) και έγινε δεύτερο πιο επιτυχημένο άλμπουμ της. Ερμήνευσε επίσης στην ταινία Dreamgirls (film) το 2006, ενώ είχε πρωταγωνιστικό ρόλο στις ταινίες Τhe Pink Panther την ίδια χρονιά και Obsessed, το 2009. 
Ο γάμος της, με τον ράπερ Jay-Z, που πραγματοποιήθηκε το 2008, την επηρέασε ώστε να γράψει το τρίτο κατά σειρά στούντιο άλμπουμ της, με τίτλο  I Am... Sasha Fierce, το οποίο πούλησε 482.000 αντίτυπα την πρώτη εβδομάδα  κυκλοφορίας του (9.000.000 μέχρι σήμερα) και  βρέθηκε στην κορυφή του Billboard 200. Το άλμπουμ περιείχε τα singles Ιf I Were A Boy, Single Ladies (Put a Ring on It) (11.400.000 πωλησεις), Brocken Hearted Girl, Halo(10.300.000 πωλησεις), Sweet Dreams, Diva, Ego και Video Phone. Η περιοδεία της για την στήριξη του άλμπουμ, με 108 συναυλίες παγκοσμίως, εισέπραξε 119.500.000 δολάρια.Στα Βραβεία Γκράμι του 2009 που απονεμήθηκαν στις 31 Ιανουαρίου 2010, θριάμβευσε με έξι συνολικά Γκράμι, που αποτελεί ρεκόρ.Το 2010, συμμετείχε στο βιντεοκλίπ του τραγουδιού Telephone της Lady Gaga.  
Τον Ιούνιο του 2011, κυκλοφόρησε το τέταρτο άλμπουμ της, με τίτλο 4, πούλησε 410,000 αντίγραφα την πρώτη εβδομάδα (4.500.000 μέχρι σήμερα).  
Τον Δεκέμβριο του 2013 η Beyoncé κυκλοφόρησε εντελώς απροειδοποίητα καινούριο άλμπουμ με τίτλο το όνομά της στο itunes. Το άλμπουμ ανέτρεψε τους κανόνες της μουσικής βιομηχανίας και κατέρριψε κάθε ρεκόρ πωλήσεων με 1,4 εκατ. ψηφιακά αντίτυπα ήδη από την πρώτη εβδομάδα (5.500.000 μέχρι σήμερα) και έγραψε ιστορία στο itunes διότι έγινε το άλμπουμ με τις πιο γρήγορες  πωλήσεις. Επίσης κατέκτησε την κορυφή στα charts σε 110+ χώρες και χαρακτηρίστηκε ένα από τα καλύτερα explict ποπ άλμπουμ όλων των εποχών.  
Τον Απρίλιο του 2016  κυκλοφορεί το 6ο αλμπουμ της με ονομασία Lemonade. Το άλμπουμ αυτο περιέχει την ανάγκη της Beyoncé να δώσει μέσα από τα κομμάτια της τη δύναμη στη σύγχρονη γυναίκα να βρει τον εαυτό της, να μιλήσει για την πολιτική στάση της ζωής της και να αποθεώσει τα ανθρώπινα δικαιώματα (με κεντρικό άξονα τους μαύρους και τη στάση της Αμερικής απέναντι στη κάστα τους), βρισκόμενη στον παλμό των εξελίξεων του σήμερα και του αύριο, που είναι τεράστια φέρνοντας τα πάνω-κάτω στη δισκογραφία για δεύτερη συνεχόμενη φορά.Όλο το αλμπουμ αποτελεί μια πορεία συναισθημάτων που ένιωσε η ίδια μέσω της σχέσης της με τον σύζυγό της, Jay-Z. Το συγκεκριμένο άλμπουμ βρέθηκε στην κορυφή των charts σε 108 χώρες και λαμβάνοντας από τους κριτικούς 92/100 έμελλε να γίνει ο πιο τιμημένος δίσκος όλων των εποχών με 89 βραβεία. (Το καλύτερο άλμπουμ σε πωλήσεις για το 2016 με 3.050.000 αντίτυπα μέχρι σήμερα). 
Η Μπιγιόνσε έχει χαρακτηριστεί ως σύγχρονη φεμινίστρια καθώς δημιουργεί τραγούδια που χαρακτηρίζονται συχνά από θέματα του έρωτα, της απιστίας, του φεμινισμού και τη φυλετική ανισότητα . Καθ' όλη τη διάρκεια της πολυετούς καριέρας της, έχει πουλήσει πάνω από 60.000.000 αντίτυπα των άλμπουμ και 150.000.000 από τα singles,ως σόλο καλλιτέχνης, ενώ 60.000.000 αντίτυπα έχει πουλήσει με το γκρουπ Destiny's Child. Το γκρουπ πούλησε 40.000.000 albums και 20.000.000 singles παγκοσμίως.Θεωρείται μια από τις πιο εμπορικές τραγουδίστριες όλων των εποχών.

Πρώτα Χρόνια

Η Μπιγιονσέ Ζιζέλ Νόουλς (Beyoncé Giselle Knowles) γεννήθηκε στις 4 Σεπτεμβρίου 1981 στο Χιούστον του Τέξας. Η μητέρα της, Τίνα Νόουλς (Tina Knowles), είναι κομμώτρια και ιδιοκτήτρια κέντρου ομορφιάς, ενώ ο πατέρας της, Μάθιου Νόουλς (Mathew Knowles) είναι μάνατζερ και διευθυντής πωλήσεων της δισκογραφικής εταιρίας Xerox. Το όνομα "Beyoncé" αποτελεί παραλλαγή του πατρικού επωνύμου της μητέρας της, δηλαδή "Beyincé". Έχει μια μικρότερη αδερφή, την Σολάνζ Νόουλς (Solange Knowles), η οποία είναι κι αυτή τραγουδίστρια και μάλιστα ήταν επίσης μέλος του συγκροτήματος Destiny's Child. O πατέρας της ειναι Αφροαμερικανός , ενώ η μητέρα της Creole.
Η Μπιγιονσέ φοίτησε στο σχολείο St. Mary's Elementary School, στην περιοχή Fredericksburg του Τέξας, όπου παρακολούθησε και μαθήματα χορού. Το ταλέντο της στο χορό, ανακάλυψε ο καθηγητής της, Darlette Johnson, ο οποίος την παρότρυνε να ασχοληθεί επαγγελματικά με αυτό. Σε ηλικία μόλις επτά ετών, έλαβε μέρος σε ένα σχολικό διαγωνισμό και ερμηνεύοντας το «Imagine» του Τζον Λένον, κέρδισε το πρώτο βραβείο. Το 1990, κάνει εγγραφή στο σχολείο Parker Elementary School, το οποίο ήταν σχολείο τεχνών κι έτσι συμμετείχε σε χορωδίες κ.α.
Το 1995, ο πατέρας της, παραιτήθηκε από τη δουλειά του και το οικογενειακό εισόδημα μειώθηκε σε βαθμό που αναγκάστηκαν να μετακομίσουν σε μικρότερο διαμέρισμα. Μετά από λίγο διάστημα, η οικογένεια επανήλθε σε πιο καλά οικονομικά, χάρη στην Μπιγιονσέ, η οποία κατάφερε να ενταχθεί ως μέλος της δισκογραφικής εταιρίας Columbia Records.

Οικογένεια

Πρίν γίνει διάσημη, η Beyonce είχε σχέση με τον Lyndell Locke, απο την ηλικία των 12 ετών μέχρι τον χωρισμό τους όταν ήταν 22. 
Σύμφωνα με φήμες η Μπιγιονσέ άρχισε να βγαίνει με τον ράπερ Jay-Z το 2002, μετά τη συνεργασία τους στο κομμάτι του ράπερ "'03 Bonnie & Clyde" όπου στο videoclip έπαιζαν το ζευγάρι. Λίγο καιρό αργότερα, επιβεβαίωσαν τη σχέση τους και στις 4 Απριλίου 2008, παντρεύτηκαν μακριά από τα φώτα της δημοσιότητας. Το ζευγάρι είναι γνωστό για την ιδιωτική του ζωή αφού κάνουν συχνά κοινές εμφανίσεις.  
Το 2010 η Μπιγιονσέ είχε επιβεβαιώσει την εγκυμοσύνη της στο πρώτο τους παιδί αλλά ύστερα από λίγο καιρό απέβαλε. Τότε είχε δηλώσει πως ήταν το χειρότερο πράγμα που της συνέβη ποτέ και επέστρεψε στα studios προκειμένου να νιώσει καλύτερα. Το 2011 η Μπιγιονσέ και ο Jay-Z ταξίδεψαν στο Παρίσι για τη φωτογράφιση του άλμπουμ της "4" και κατά τη παραμονή τους εκεί έμαθε ότι είναι έγκυος στο πρώτο τους παιδί. Τελικά η εγκυμοσύνη ήταν επιτυχής και στις 7 Ιανουαρίου 2012 έφερε στον κόσμο την κόρη τους, Μπλου Άιβι Κάρτερ (Blue-Ivy Carter), στο νοσοκομείο Lenox Hill Hospital της Νέας Υόρκης.  
Δύο μέρες μετά τη γέννηση της, ο Jay-Z κυκλοφόρησε το τραγούδι "Glory", το οποίο και αφιέρωσε στην μικρή Μπλου Άιβι. Το συγκεκριμένο τραγούδι μιλούσε για τη διάρκεια της εγκυμοσύνης, τον τοκετό καθώς και την πρώτη αποβολή της Μπιγιονσέ. 
Το 2016 η Μπιγιονσέ ανακοίνωσε μέσα από μια φωτογράφιση για γνωστό περιοδικό ότι ήταν ξανά έγκυος και τελικά στις 18 Ιουνίου 2017 έφερε στον κόσμο δίδυμα,ένα αγόρι και ένα κορίτσι που ονομάστηκαν Σερ και Ρούμι Κάρτερ (Sir & Rumi Carter).

Πολιτική

Η Μπιγιονσέ και ο σύζυγος της, Jay-Z είναι φίλοι με τον πρόεδρο των ΗΠΑ, Μπαράκ Ομπάμα και την σύζυγο του, πρώτη γυναίκα των Ηνωμένων Πολιτειών, Μισέλ Ομπάμα. Μάλιστα, Beyonce & Jay-Z, δώρισαν 4.000.000 δολάρια στη λέσχη του Ομπάμα, 40/40, στο Μανχάταν. Επίσης, η Μπιγιονσέ ανέβασε στα social media φωτογραφία του ψηφοδελτίου της, για να δείξει πως ψήφισε υπέρ του Δημοκρατικού κόμματος και ενθάρρυνε έτσι πολλούς ανθρώπους να πράξουν ανάλογα. Επιπλέον, απέδωσε τον Αμερικανικό εθνικό ύμνο κατά τη δεύτερη ορκωμοσία του Ομπάμα και ερμήνευσε ένα τραγούδι αφιερωμένο σε αυτόν.
Μετά το θάνατο του Freddie Gray, η Μπιγιονσέ και ο Jay-Z, συνάντησαν από κοντά την οικογένεια του και μετά τη φυλάκιση διαδηλωτών για το θάνατο του Gray, έδωσαν χιλιάδες δολάρια, προκειμένου να αφεθούν ελεύθεροι πολλοί αθώοι άνθρωποι.